सांस्कृतिक विरासत की सुरक्षा की जरूरत
डॉक्टर खरे फाउंडेशन की गोष्ठी संपन्न, रसरंग कार्यक्रम पर हुआ विचार
भास्कर संवाददाता | शिवपुरी
देश संक्रमण के दौर में है समाज में बदलाव के साथ-साथ हमारे नैतिक सांस्कृतिक मूल्य भी संक्रमण के दौर में हैं। ऐसे वातावरण में अपने प्राचीन मूल्यों और सांस्कृतिक विरासत की सुरक्षा की जरूरत है। उक्त उदगार स्थानीय दुर्गा मठ में श्रीराम किशनदास सिंहल फाउण्डेशन द्वारा आयोजित संस्मरण गोष्ठी में मुख्य अतिथि की आसंदी से डॉक्टर लखनलाल खरे ने व्यक्त किये।
युसुफ अहमद कुरैशी की अध्यक्षता में आयोजित हुए इस कार्यक्रम में विशिष्ट अतिथि के रूप में हरगोविंद पाराशर उपस्थित थे। फाउण्डेशन के सचिव डॉ. महेन्द्र अग्रवाल द्वारा अतिथियों के स्वागत किया गया। तदोपरांत अरुण अपेक्षित, दिनेश वशिष्ठ, विनयप्रकाश नीरव ने अपने संस्मरण सुनाए ।
कार्यक्रम के द्वितीय चरण में दिनेश वशिष्ठ के संचालन में कवि गोष्ठी हुई जिसमें जगदीश दर्द, याकूब साबिर, प्रकाशचंद्र सेठ, अखलाक खान, रफीक इशरत, डॉ महेन्द्र अग्रवाल, सुकून शिवपुरी,अरुण अपेक्षित, दिनेश वशिष्ठ, विनयप्रकाश नीरव, रामकृष्ण मौर्य मयंक, रघुनंदन झा नदीम, हरगोविंद पाराशर,निशान्त जैन, विजय भार्गव, लखनलाल खरे आदि ने काव्य पाठ किया। अंत में रसरंग कार्यक्रम की रूपरेखा पर विमर्श हुआ।
hin_Deva hin_Deva mai_Deva hin_Deva hin_Deva mai_Deva